Poetin en Obama bespreek Oekraïense krisisWladimir Poetin van Rusland en Barack Obama van Amerika Wladimir Poetin, president van Rusland, het die Amerikaanse president Barack Obama Vrydag gebel om ŉ Amerikaanse voorstel vir ŉ diplomatieke oplossing na die krisis in Oekraïne te bespreek. Obama het voorgestel dat Rusland skriftelik moet reageer en die presidente het ingestem dat hul ministers van buitelandse sake sal vergader om die volgende stappe te bespreek. Obama het Rusland gemaan om verdere provokasie te vermy, insluitend die toename van soldate op die Oekraïense grens. Obama sê ŉ diplomatieke oplossing is slegs moontlik indien Rusland sy troepe onttrek en nie enige verdere stappe doen om Oekraïne se grensgebied en soewereiniteit te skend nie. -SAPA